text: Festival i Tønder
  24 august 2012 kl. 13.43
  Scenen er sat til årets Tønder Festival fra fredag til søndag. Programmet strutter med arrangørernes egne ord af mangfoldighed og stærke navne, og publikum vil opleve en fornyet og forandret festival.
  - Fornyelse er afgørende nødvendig, og det er vigtigt for os både at arbejde med formatet og musikken. Derfor byder vi i langt højere grad end tidligere velkommen til flere yngre kunstnere, der befinder sig i det levende felt mellem folk, roots, indierock, alternativ country og singer-songwriter-genrerne, siger Carsten Panduro, kunstnerisk leder af Tønder Festivalen.
  Festivalen har erstattet billetter med armbånd.. Armbåndet giver adgang til alle koncerter. 
  Publikum kan blandt mange andre opleve Leonard Cohens søn, Adam Cohen. Han er som sin far fuld af sange om kærlighedens veje og vildveje.
  Festivalens hjemmeside.
  